Номвар Қурбон

**Номвар Қурбон** (*Қурбон Номвар Бойназар*; 4 феврали 1990, Вешаб, ноҳияи Айнӣ, вилояти Ленинобод, ҶШС Тоҷикистон) — , гидрометеоролог, омӯзгор, , номзади илмҳои техникӣ (2020), дотсент (2024), узви Иттифоқи журналистони Тоҷикистон (2015).

## Зиндагинома
Номвар Қурбон 4 феврали соли 1990 дар деҳаи Вешаби ноҳияи Айнӣ, ба дунё омада, соли 2007 мактаби миёнаро ба итмом расонидааст. Баъд аз хатми дабистон ба факултети физикаи Донишгоҳи давлатии миллии Тоҷикистон дохил шуда, онро соли 2012 бо дипломи аъло хатм намудааст. Соли 2013 ба шуъбаи рӯзонаи аспирантура шомил гардида, онро соли 2016 ба поён расонидааст.

## Фаъолияти илмӣ
Фаъолияти кориаш аз вазифаи мутахассиси Агентии обуҳавошиносӣ (2008-2010) оғоз гардида, баъдан дар вазифаҳои омӯзгори фанҳои физика ва географияи Литсей-интернати Президентӣ дар шаҳри Душанбе (2010-2012) ва аспиранти шуъбаи рӯзонаи Донишгоҳи миллии Тоҷикистон (2012-2015) идома кардааст. Ассистент (2016-2022), муаллими калон (2022-2024) ва дотсенти (аз соли 2025) кафедраи метеорология ва климатологияи факултети физикаи ДМТ буда, аз моҳи декабри соли 2018 то моҳи майи соли 2022 раисии Шурои олимони ҷавони ДМТ-ро ба уҳда дошт. Аз моҳи июни соли 2021 то имрӯз дар вазифаи муовини директор оид ба илм ва таълими Институти масъалаҳои об, гидроэнергетика ва экологияи АМИТ фаъолият дорад. Бо ташаббуси бевоситаи муовини директор оид ба илм ва таълим Номвар Қурбон дар институт маҷаллаи илмии «Захираҳои об, энергетика ва экология» (ISSN 2789-0953) таъсис ёфта, ҳар се моҳ як маротиба ба нашр мерасад ва инчунин, ду маротиба дар Вазорати фарҳанги Ҷумҳурии Тоҷикистон (16.03.2021, №191/МҶ-97; 28.05.2024, №346/МҶ-97) ва ду маротиба дар Комиссияи олии аттестатсионии назди Президент Ҷумҳурии Тоҷикистон (29.05.2023, №197/м; 05.07.2024, №239/м) ба қайд гирифта шудааст.

Номвар Қурбон натиҷаҳои илмии худро бо маърӯзаҳо дар конфронсу симпозиумҳои гуногуни байналмилалӣ, аз ҷумла, дар шаҳрҳои Москва (2014, 2017), Душанбе (2015, 2016, 2018, 2021, 2022, 2023, 2025), Бишкек (2013), Алмаато (2016, 2020), Барнаул (2013), Иркутск (2015, 2021), Астрахан (2015), Новосибирск (2016, 2022), Петрозаводск (2018, 2021), Санкт-Петербург (2020), Красноярск (2021), Тошканд (2022) муаррифӣ кардааст. Ҳамчунин, курсҳои кӯтоҳмуддати омӯзиширо дар шаҳрҳои Москва (11-24.11.2014), Токио (10-25.12.2017), Бишкек (18-27.06.2018), Алмаато (19-28.08.2019; 21-31.07.2022, 15-20.10.2023), Қизилорда (27.09-02.10.2022) ва Тошканд (10-17.03.2023) гузашта, дониши худро сайқал додааст. Зиёд аз ин, ҳамчун мутахассиси соҳаи метеорология ва климатология дар эксипедитсияҳои байналмилалии «Аз пиряхҳо то баҳри Арал» (31.07-30.08.2018) ва «Сарчашмаҳои барқароршавандаи энергия дар Осиёи Марказӣ» (01-30.06.2019) иштирок намудааст.

## Осор
Номвар Қурбон муаллифи беш аз 60 мақолаи илмӣ, 160 мақолаи илмӣ-оммавӣ, 9 китоб (3 монография ва 1 китоби дарсӣ), 4 шаҳодатномаи ихтироотӣ патент буда, инчунин ҷиҳати ташаккули ҷаҳонбинии илмӣ ва таблиғу баррасии донишҳои илмӣ дар 130 барномаи телевизионӣ ва 70 барномаи радиоӣ суханронӣ кардааст.

;Монографияҳо
* *Курбонов Н.Б., Фрумин Г.Т.* Формирование состава водных ресурсов бассейна р. Зерафшан: Влияние изменения климата на условия формирования и химического состава водных ресурсов БРЗ. — LAP Lambert Academic Publishing, 2021. — 145 cтр.
* *Гарелина С.А., Давлатшоев С.К., Латышенко К.П., Курбонов Н.Б.* Повышение безопасности гидротехнических сооружений. Часть 2. На примере водохранилища Нурекской ГЭС на реке Вахш. — Химки: Академия гражданской защиты МЧС России, 2021. — 192 стр.
* *Амирзода О.Х., Давлатшоев С.К., Кариева Ф.А., Курбонов Н.Б., Пулатов Я.Э., Фазылов А.Р.* Водохозяйственная инфраструктура в общей системе управления водными ресурсами. — Душанбе, 2021. — 172 стр.
* *Номвар Қурбон*. Мушкилоти тағйирёбии иқлим: назарҳо оид ба сабабҳо, пайомадҳо ва равишҳои мутобиқшавӣ. — Душанбе: Дониш, 2025. — 260 саҳ.

;Китобҳо
* *Қурбонов Н.Б.* Назарияи рушди илмҳои табиатшиносӣ. — Душанбе: Истеъдод, 2014. — 192 с. 
* *Номвар Қурбон, Зафари Умар*. Асосҳои нанотехнология. — Душанбе: Истеъдод, 2015. — 112 с. 
* *Номвар Қурбонов, Ситора Мирзохонова*. Метеорологияи умумӣ. — Душанбе: ДМТ, 2021. — 356 с.
* *Номвар Қурбонов*. Дурахши ахтарони илм. — Душанбе: Дониш, 2022. — 267 с.

## Ҷоизаҳо
Бо диплом, ифтихорнома ва сипосномаҳои Маҷлиси намояндагони Маҷлиси Олии Ҷумҳурии Тоҷикистон (2021, 2023), Вазорати маориф ва илми Ҷумҳурии Тоҷикистон (2010, 2019), Кумитаи телевизион ва радиои назди Ҳукумати Ҷумҳурии Тоҷикистон (2024), Академияи миллии илмҳои Тоҷикистон (2021, 2023, 2024), Донишгоҳи миллии Тоҷикистон (2010, 2023), Донишкадаи ҳарбии Вазорати мудофиаи Ҷумҳурии Тоҷикистон (2023, 2024), Иттифоқи журналистони Тоҷикистон (2022), Кумитаи иҷроияи ҲХДТ дар ноҳияи Шоҳмансур (2025) сарфароз гардонида шудааст.

Дорандаи нишони *Аълочии матбуоти Ҷумҳурии Тоҷикистон* (2017), *Аълочии маориф ва илми Тоҷикистон* (2023) ва *Аълочии телевизион ва радиои Тоҷикистон* (2025) мебошад.

## Эзоҳ

Гурӯҳ:Омӯзгорони Тоҷикистон
Гурӯҳ:Олимони Донишгоҳи миллии Тоҷикистон
Гурӯҳ:Аъзои Иттифоқи журналистони Тоҷикистон